b'\n_START_ARTICLE_\nJosephine Zakraj\xc5\xa1ek\n_START_SECTION_\n\xc5\xbdivljenje in delo\n_START_PARAGRAPH_\nZakraj\xc5\xa1kova se je ob delu v tovarni dodatno izobra\xc5\xbeevala v ve\xc4\x8dernih \xc5\xa1olah in si pridobila naziv upravna delavka. V letih 1927\xe2\x88\x921930 je bila med drugim uslu\xc5\xbebenka socialnega skrbstva , nato upravnica Slovenskega narodnega doma v Clevelandu, sodelovala je tudi z Slovensko narodno podporno jednoto in Ameri\xc5\xa1ko dobrodelno zvezo. Od 1939-1979 je bila glavna tajnica Progresivnih Slovenk Amerike. Prizadevala si je za ustanavljanje kro\xc5\xbekov zunaj Clevelanda. Leta 1944 je ustanovila odbor za zbiranje pomo\xc4\x8di domovini, postala glavna odbornica podobnega jugoslovanskega odbora ter glavna nadzornica in blagajni\xc4\x8darka Slovensko-ameri\xc5\xa1kega nacionalnega sveta, ki je zbiral pomo\xc4\x8d za domovino._NEWLINE_Po vojni je pomagala pri zbiranju pomo\xc4\x8di za pediatri\xc4\x8dno bolni\xc5\xa1nico v Ljubljani, slovenski kulturni dom v Trstu, \xc5\xbertve potresa v Skopju in drugo. Sodelovala je v slovenskih dru\xc5\xa1tvih v Clevelandu pri zbiranju gradiva o ameri\xc5\xa1kih Slovencih, gradnji doma za ostarele v Clevelandu, organizaciji prve turneje Slovenskega okteta med ameri\xc5\xa1kimi Slovenci, dopisovala v ameri\xc5\xa1ke in slovenske \xc4\x8dasopise, se zavzemala za povezovanje med izseljenci in domovino in drugo.\n_START_SECTION_\nPriznanja\n_START_PARAGRAPH_\nZa svoje delo je prejela ve\xc4\x8d ameri\xc5\xa1kih priznanj. Leta 1945 je bila odlikovana tudi z jugoslovanskim redom zaslug za ljudstvo s srebrnimi \xc5\xbearki.'